Merlara

Merlara xe on cumune de 2960 abitanti de ła provincia de Padova.

El comune de Merlara se cata inte ła bassa padana, in mezo al verde e a pochi pasi dale citadine de Montagnana (Pàdoa), Legnago (VR), Badia Polesine (RO).

 Evołusion demografica 

 Un fià de storia 
El nome Merlara (o Merlarla) el pole derivare da on cognome latino ca indicava el posseso. La scoperta de on ripostiglio de bronzi e sepolcreto in tel 1931 dà voze ala tesi ca ghe sia stà dei insediamenti in epoca preromana.

Vizin al Castelaro dovea esarghe el primitivo Vilagio e solo in tel XV secolo, quando chei posti i xe deventà palude par la derivazion del'Adase, el centro l'è sta portà dove ca l'è desso. PAr quelo ca riguarda la storia del primitivo cristianesimo a Merlara, poco se sa fin al'epoca carolingio-ottaviana, ala quale par ca se riferisa la notizia de na donazzion da parte de Almenico, marchese de Toscana e signor dei vilagi dela Scodosia, al monastièr dela Vangadiza, "di una casa et corte dominicata, con castello et ecclesia..., iul dicitum Merlaria...".

Inte el 1001 tuti i beni de ste zone i ga seguio le vicende dela Casa d'Este, fin ai domini de Francesca de Canova e dopo dela Republica Veneta (metà del XV secolo).

Tanti beni de Merlara i xe sta dà ala nobile fameia Barbarigo, che la ga costruio un rico palazo, sarà da un lato da un alto muro e par el resto da un largo fosso ca ricevea l'acqua dala Frata.

Verso la metà del XIX sec tuti i beni de Merlara i xe passà dala man dei Barbarigo a quele dei Giustiniani, dei Venier e dei Da Zara, ebrei de Padova. I Da Zara ga vendù tuti i loro beni, compresa la Vila, tra el 1952 e el 1966.

 Arte e cultura 
Da vedare a Merlara ghe xe la Vila Barbarigo, davanti ala Piaza Martiri dela Libertà.

La Vila, parte in via de restauro, l'è de origine zinquecentesca, slargà e ristruturà inte i tempi sucessivi.

Poco distante dala Vila ghè la Ciesa parochiale, riedificà in tel 1891, su na vecia pieve del XV secolo.
Dentro la ciesa se pol vedare el quadro dela Natività de Maria, fata da Leandro da Basano. 
Da vedare anca la "Dormitio Virgis", opera de artista ignoto del XVII secolo.
In tel 1666 la fameia Barbarigo ga fato fare la capela de San Dario.

El campanile dela ciesa el iera na Forteza del Castelo Medievale che el iera dove che desso ghe la Vila. Inte un scrito de Salomano se dise che sto campanile l'è sta fato in tel 1300 da un tale Galvano dela fameia dei Camotorti, che el ga volesto esare soterà inte un arca tacà ala parte ocidentale del capanile, che anca oncò se pol vedare tacà.

Tanti capiteli xe stà fati tra el XVIII e el XIX secolo in tele campagne, el pì importane l'è quelo de San Nicola in Graizara.

Merlara la ga anca vari complessi rurali in mezo le campagne: fatorie, colombare, barchese...

Vegnendo da Montagnana, prima da entrare in centro, ghe xe la Cantina Sociale del'Adase-Frata, dove se pol bevare del bon vin.

 Bibliografia e fonti 
http://www.comune.merlara.pd.it/portal/it  Sito del Comune de Merlara


Categoria:Comuni de ła provincia de Pàdoa